நீலகிரி மாவட்டம் உதகமண்டலத்தில் ஆர்.டி.பட்டேல் என்ற பார்சி வகுப்பினரின் மகளாகப் பிறந்த மேரி , 1926 ஆம் ஆண்டு, நோகிபுரோசி கிளப்வாலா என்பவரைத் திருமணம் செய்து கொண்டார். அவரது மறைவுக்குப் பின்னர், 1935 ஆம் ஆண்டு, மேஜர் ஜாதவ் என்பவரை மறுமணம் செய்து கொண்டார். சென்னையில் பல தொண்டு நிறுவனங்களின் தலைவராக இருந்து, ஏராளன சமூக நலப் பணிகளில் ஈடுபட்டு வந்த மேரி கிளப்வாலா ஜாதவ், 1949 ஆம் ஆண்டு, சட்ட மேலவை உறுப்பினராக நியமிக்கப்பட்டார். 1948 இல், சென்னை மாநகரத்தின் ‘ஷெரீப்’ ஆக நியமிக்கப்பட்ட முதலாவது பெண்; 1955 ஆம் ஆண்டு பத்ம ஸ்ரீ விருது பெற்ற முதலாவது பெண் என்ற பெருமைகளைப் பெற்றார். பின்னர் பத்மபூஷண் விருதும் பெற்றார்.